text: Кметът на Кърджали се среща градоначалници от 11 балкански страни - Новини
  Кметът Хасан Азис с градоначалника на Истанбул Екрем Имамоглу
  Кметът на Кърджали Хасан Азис участва в "В40 Balkan Cities Network", която се провежда в Истанбул по инициатива на градоначалника на мегаполиса Екрем Имамоглу. Във форума участват 24 кметове от 11 страни, сред които кметовете на Атина, Белград, Скопие, Солун, Котор, Подгорица, Сараево, Одрин и др., съобщи във фейсбук профила си Хасан Азис.
  В първия ден на форума е взето решение за създаването на постоянен секретариат, който да свързва градовете по въпроси като Зелената сделка на ЕС, цифровизацията, кръговата икономика и др.
  Във втория ден на престижната конференция кметовете на градовете ще подпишем декларация с общите цели, визия и път на развитие. Освен по приоритетите на ключовата Зелена сделка на ЕС, с колегите се обединихме и по теми, свързани с демокрацията и спазването на човешките права, туризма, икономиката, за подкрепа на образованието, и за подкрепа на бизнеса като цяло.
  "В своето изказване подчертах, че ние от българска страна ще съдействаме за разширяването на организацията с нови градове, и предложих в организацията да бъдат включени и различни местни университети, които да допълват и доразвиват темите и общите цели на организацията", съобщава йсбук кърджалийският градоначалник.
  Хасан Азис е направил предложение България да домакинства някоя от следващите срещи на В40. Догодина конференцията ще се проведе в Атина, домакин ще бъде кметът на гръцката столица Костас Бакоянис.